คมนาคม คาดเริ่มเฟสแรกระบบตั๋วร่วมรถไฟฟ้า-ทางด่วน-เรือ-รถเมล์ ส.ค.59
คมนาคม คาดเริ่มเฟสแรกระบบตั๋วร่วมรถไฟฟ้า-ทางด่วน-เรือ-รถเมล์ ส.ค.59
30 ก.ย. 2558

พล.ต.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า นายอาคม เติมพิทยาไพสิฐ รมว.คมนาคม ได้รายงานต่อที่ประชุมคณะรัฐมนตรีถึงกรณีที่สำนักงานนโยบายและแผนการขนส่งและจราจร(สนข.) จะมีการรวมตั๋วเดินทางในระบบขนส่งมวลชนต่างๆ เข้าไว้ด้วยกัน ไม่ว่าจะเป็นรถไฟฟ้า BTS, รถไฟใต้ดิน MRT, รถเมล์ขสมก., เรือโดยสาร, ทางด่วน และมอเตอร์เวย์
ซึ่งในช่วงเดือนก.พ.59 จะเริ่มติดตั้งระบบตั๋วร่วม และจะมีการทดสอบระบบในเดือน ส.ค.59 ซึ่งเมื่อมีการทดสอบระบบเป็นที่เรียบร้อยแล้ว คาดว่าจะเริ่มเปิดใช้งานตั๋วร่วมได้ทันที ซึ่งจะช่วยในการประหยัดเวลา และค่าใช้จ่ายของประชาชน นอกจากนี้ยังสามารถช่วยให้หน่วยราชการประหยัดงบประมาณในการให้บริการอีกด้วย